Temperaturno određivanje spola
Temperaturno-ovisno određivanje spola ili određivanje spola ovisno o temperaturi (TSD) je tip okolinskog određivanja spola u kojem temperature tokom razvoja embriona/larve određuju spol potomstva. Uočeno je samo kod gmizavaca i TeleosteI, pravih košljoriba. Model TSD razlikuje se od hromosomskog sistema određivanja spola uobičajenog među kičmenjacima. To je najviše proučavani tip ekološkog određivanja spola (ESD). Neki drugi uslovi, npr. gustina, pH i boja pozadine okoliša također mijenjaju omjer spolova, koji se može klasificirati ili kao određivanje spola ovisno o temperaturi ili diferencijaciji spola ovisno o temperaturi, ovisno o uključenim mehanizmima. Kao mehanizme za određivanje spola, TSD i genetičko određivanje spola (GSD) treba uzeti u obzir na ekvivalentan način, što može dovesti do preispitivanja statusa vrsta riba za koje se tvrdi da imaju TSD kada su izložene ekstremnim temperaturama umjesto temperature doživljene tokom razvoja u divljini, budući da su promjene u omjeru spolova s varijacijama temperature ekološki i evolucijski relevantne. Dok je TSD uočen kod mnogih vrsta gmizavaca i riba, genetičke razlike između spolova i molekulski mehanizmi TSD-a nisu utvrđeni. Smatra se da su kortizolom posredovani i epigenetički regulatorni putevi potencijalni mehanizmi uključeni u TSD. Na jaja utiče prosjek temperature tokom jedne trećine embrionskog razvoja, na kojoj su inkubirana, Ovo kritično razdoblje inkubacije poznato je kao termosenzitivni period (TSP). Specifično vrijeme privrženosti spolu poznato je zahvaljujući radovima nekoliko autora koji su rješavali histološku hronologiju spolne diferencijacije u gonadama kornjača s TSD-om.